Marvel Studios Sedang Membangunkan ‘Special Presentation’ Untuk Watak Silver Surfer
Sejak penggabungan Disney/Fox, khabar angin mengenai Silver Surfer telah berputar dikalangan peminat, dan selepas 5 tahun berlalu, tiada sebarang perkembangan mengenai watak itu…sehinggalah Marvel Studios mengumumkan filem baharu Fantastic Four.  Seperti yang peminat tahu, reboot Fantastic Four akan menemui penonton pada 2025, dan pencarian pelakon sedang digiat dijalankan pihak studio. Lebih menari, khabar angin mengenai Silver Surfer kembali bermain di bibir peminat dengan yang terbaru, watak popular itu dijangka akan membuat debut MCU lebih awal sebelum ia muncul di pawagam.  The Cosmic Circus – yang terkenal dalam menyampai berita-berita awal dan spekulasi berkaitan Marvel – telah melaporkan bahawa Silver Surfer akan diperkenalkan dalam “Special Presentation untuk Disney+, sama rancangan istimewa seperti Werewolf By Night yang telah ditayangkan baru-baru ini. Menurut laporan mereka, rancangan khas itu akan “menampilkan Norrin Radd sebagai Herald Galactus di sudut jauh kosmos. Radd tidak akan berada di Bumi semasa ‘Special Presentation’ dan juga tidak akan berinteraksi dengan mana-mana watak kosmik yang telah wujud dalam MCU.” menampilkan Norrin Radd sebagai Herald Galactus di sudut jauh kosmos. Radd tidak akan berada di Bumi semasa ‘Special Presentation’ dan juga tidak akan berinteraksi dengan mana-mana watak kosmik yang telah wujud dalam MCU.” Sumber mereka turut memetik, ia menjadikan siri Netflix Sandman “tetapi dengan konsep kosmik” sebagai inspirasi. “Special Presentation” itu juga dilaporkan akan “dikeluarkan beberapa bulan sebelum” Fantastic Four dilancarkan, jadi, buat masa ini tidak dipastikan bila tarikh tepat untuk rancangan khas itu. Selain itu, mereka turut menekankan bahawa Silver Surfer “mesti dikeluarkan sebelum filem reboot pertama Fantastic Four.  Jika laporkan itu tepat, Silver Surfer – dan mungkin juga Galactus – mungkin mempunyai peranan dalam filem terbaru MCU yang dinantikan itu. 